CELEX: 22012D0173
Language: et
Date: 2012-09-28 00:00:00
Title: EMP Ühiskomitee otsus nr 173/2012, 28. september 2012 , millega muudetakse EMP lepingu XI lisa ( Elektrooniline side, audiovisuaalteenused ja infoühiskond )

13.12.2012   
            
            
               ET
            
            
               Euroopa Liidu Teataja
            
            
               L 341/25
            
         EMP ÜHISKOMITEE OTSUS
   nr 173/2012,
   28. september 2012,
   millega muudetakse EMP lepingu XI lisa („Elektrooniline side, audiovisuaalteenused ja infoühiskond”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga (EMP leping), eriti selle artiklit 98,
   ning arvestades järgmist:
   
               (1)
            
            
               Lepingusse tuleb inkorporeerida Euroopa Parlamendi ja nõukogu 13. juuni 2012. aasta määrus (EL) nr 531/2012, mis käsitleb rändlust üldkasutatavates mobiilsidevõrkudes liidu piires (1).
            
         
               (2)
            
            
               Määrusega (EL) nr 531/2012 tunnistatakse kehtetuks lepingusse inkorporeeritud Euroopa Parlamendi ja nõukogu määrus (EÜ) nr 717/2007 (2), mis tuleks seega lepingus kehtetuks tunnistada.
            
         
               (3)
            
            
               Seetõttu tuleks EMP lepingu XI lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XI lisa punkti 5cu (Euroopa Parlamendi ja nõukogu määrus (EÜ) nr 717/2007) tekst asendatakse järgmisega:
   „32012 R 0531: Euroopa Parlamendi ja nõukogu määrus (EL) nr 531/2012, 13. juuni 2012, mis käsitleb rändlust üldkasutatavates mobiilsidevõrkudes liidu piires (ELT L 172, 30.6.2012, lk 10).
   Käesolevas lepingus loetakse selle määruse sätteid järgmistes kohandustes.
   
               a)
            
            
               Artikli 1 lõikele 6 lisatakse järgmine lõik:
               „Kui Euroopa Keskpank ei avalda euro ja Islandi krooni vahetuskurssi päeval, mil jõustub EMP ühiskomitee 28. septembri 2012. aasta otsus nr 173/2012, millega käesolev määrus inkorporeeritakse EMP lepingusse, kohaldatakse Islandi Keskpanga poolt samal päeval avaldatud vahetuskurssi.
               Artikli 7 lõikes 2, artikli 9 lõikes 1 ja artikli 12 lõikes 1 sätestatud järgnevate piirmäärade ja maksimaalsete hindade puhul kohaldatakse Islandi krooni suhtes, juhul kui Euroopa Keskpank ei ole vastavat vahetuskurssi avaldanud, läbivaadatud väärtuste määramiseks kasutatud viitekursse, mille Islandi Keskpank avaldas kaks kuud enne läbivaadatud väärtuste kohaldatavust.”
            
         
               b)
            
            
               Artikli 1 lõikele 7 lisatakse järgmine lõik:
               „Kui Euroopa Keskpank ei avalda euro ja Islandi krooni vahetuskurssi päeval, mil jõustub EMP ühiskomitee 28. septembri 2012. aasta otsus nr 173/2012, millega käesolev määrus inkorporeeritakse EMP lepingusse, kohaldatakse Islandi Keskpanga poolt samal päeval avaldatud vahetuskurssi.
               Artikli 8 lõikes 2, artikli 10 lõikes 2 ja artikli 13 lõikes 2 sätestatud järgnevate piirmäärade ja maksimaalsete hindade puhul kohaldatakse läbivaadatud väärtuste kindlaksmääramisel Islandi krooni puhul siis, kui Euroopa Keskpank ei ole vastavat vahetuskurssi avaldanud, viitekursina kaks, kolm ja neli kuud enne läbivaadatud väärtuste kohaldatavust Islandi Keskpanga poolt avaldatud keskmist vahetuskurssi.” ”
            
         Artikkel 2
   Määruse (EL) nr 531/2012 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. novembril 2012 või EMP ühiskomitee viimasele teavitamisele järgneval päeval vastavalt EMP lepingu artikli 103 lõikele 1 (3), sõltuvalt sellest, kumb kuupäev on hilisem.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 28. september 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 172, 30.6.2012, lk 10.
   
      (2)  ELT L 171, 29.6.2007, lk 32.
   
      (3)  Põhiseadusest tulenevad nõuded on nimetatud.